b'\n_START_ARTICLE_\nAndy Warhol muziejus\n_START_PARAGRAPH_\nAndy Warhol muziejus (angl. The Andy Warhol Museum) \xe2\x80\x93 did\xc5\xbeiausias JAV muziejus, skirtas vienam menininkui, \xc4\xafsik\xc5\xabr\xc4\x99s Pitsburgo North Shore priemiestyje, vakar\xc5\xb3 Pensilvanijos valstijoje. Muziejuje saugoma didel\xc4\x97 Andy Warhol, gimusio Pitsburge, pop art meno jud\xc4\x97jimo asmenyb\xc4\x97s, meno ir archyv\xc5\xb3 kolekcija.\n_START_SECTION_\nIstorija\n_START_PARAGRAPH_\nApie planus atidaryti muziej\xc5\xb3 buvo prane\xc5\xa1ta 1989 m. spalio m\xc4\x97n., pra\xc4\x97jus pustre\xc4\x8di\xc5\xb3 met\xc5\xb3 po Andy Warhol mirties. Tuo metu buvo perduota 80 mln. vert\xc4\x97s meno k\xc5\xabrini\xc5\xb3 kolekcija. Pirmuoju direktoriumi 1993 m. paskirtas Thomas N. Armstrong III, prie\xc5\xa1 tai 1974-1990 m. vadovav\xc4\x99s Whitney Amerikos meno muziejui (Whitney Museum of American Art). Muziejui paskirtos buvusios gamybin\xc4\x97s paskirties patalpos, kuri\xc5\xb3 renovacija ir pritaikymas muziejaus reikm\xc4\x97ms kainavo apie 12 mln. doleri\xc5\xb3. Muziejus atsidar\xc4\x97 1994 m.\n_START_SECTION_\nEkspozicijos\n_START_PARAGRAPH_\nMuziejus u\xc5\xbeima 8200 m\xc2\xb2 ploto patalpas i\xc5\xa1 17 galerij\xc5\xb3 per septynis auk\xc5\xa1tus. \xc4\x8cia eksponuojama 900 tapybos k\xc5\xabrini\xc5\xb3, beveik 2000 pie\xc5\xa1ini\xc5\xb3 ant popieriaus, daugiau nei 1000 paskelbt\xc5\xb3 unikali\xc5\xb3 spaudini\xc5\xb3, 77 skulpt\xc5\xabros, 4000 fotografij\xc5\xb3, vir\xc5\xa1 4350 Warhol film\xc5\xb3 ir vaizdajuos\xc4\x8di\xc5\xb3. Muziejaus i\xc5\xa1laikymo biud\xc5\xbeet\xc4\x85 sudaro 6,1 mln. doleri\xc5\xb3 (2010 m). Be to, muziejus suorganizavo 56 parodas u\xc5\xbesienyje, kur pritrauk\xc4\x97 beveik 9 mln. lankytoj\xc5\xb3 visame pasaulyje nuo 1996 m._NEWLINE_Pana\xc5\xa1us Andy Warhol moderniojo meno muziejus (svk. M\xc3\xbazeum Modern\xc3\xa9ho Umenia Andyho Warhola) veikia Medzilaborc\xc4\x97je, Slovakijoje, i\xc5\xa1 kur kil\xc4\x99 \xc5\xbeymiojo menininko t\xc4\x97vai.'